钦定古今图书集成/明伦汇编/氏族典/第639卷 > 《郑樵通志》 > 纥石烈执中
## 钦定古今图书集成/明伦汇编/氏族典/第639卷 > 《郑樵通志》 > 纥石烈执中

按《金史纥石烈执中传》：“执中，本名胡沙虎，阿疏裔孙
也。徙东平路猛安。大定八年，充皇太子护卫，出职太
子仆丞，改鹰坊直长，再迁鹰坊使，拱卫直指挥使。明
昌四年，迁右副点检，肆傲不奉职，降肇州防御使。逾
年，迁兴平军节度使。丁母忧，起复归德军节度使，改
开远军，兼西南路招讨副使，俄知大名府事。承安二”
年，召为签枢密院事。诏左丞相襄征伐，执中不欲行，
出为永定军节度使。改西北路招讨使，复为永定军。
坐夺部军马，解职。泰和元年，起知大兴府事。御史中
丞孟铸奏弹执中贪残专恣，不奉法令，释罪之后，累
过不悛，由是改武卫军都指挥使。平章政事仆散揆
宣抚河南，执中除山东东西路统军“使揆行省汴京，
伐宋，升诸道统军司为兵马都统府，执中为山东两
路兵马都统，定海军节度使完颜撒剌副之。执中分
兵驻金城、胊山，请益发东平路兵屯密、沂、宁海、登、莱，
以遏兵冲”，诏从之，时泰和六年四月也。五月，宋兵犯
金城，执中遣巡检使周奴以骑兵三百御之。会宋益
兵转趋沐阳，击破之，斩首五百馀级，杀宋统领李藻，
擒“忠义军将吕璋。”十月，执中率兵二万出清口，克淮
阴，进兵围楚州。迁元帅左监军。执中纵兵掳掠，上闻
之，杖其经历官阿里不孙，放还所掠。未几，宋人请和，
诏罢兵。除西南路招讨使，改西京留守。大安元年，授
世袭谋克，知大兴府事。出知太原府，复为西京留守，
行枢密院兼安抚使。以劲兵七千，遇大兵战于定安
之北，众溃，乃迁右副元帅，权尚书左丞。崇庆元年正
月，执中乞移屯南口或屯新庄。朝廷恶其言，诏数其
十五罪，罢归田里。明年，复召至中都，预议军事。丞相
徒单镒以为不可用，参知政事𤨠跪奏其奸恶，乃止。
执中善结近幸，交口称誉。五月，诏给留守半俸，预议
军事，张行信复谏，遂止。上终以执中为可用，赐金牌，
权右副元帅，将武卫军五千人屯中都城北。执中乃
与其党谋作乱。是时，《大元》大兵在近，上使奉职即军
中责执中“止务驰猎，不恤军事。”执中遂妄称“知大兴
府徒单南平及其子刑部侍郎、驸马都尉没烈谋反，
奉诏讨之。”使徒单金寿召知大兴府徒单南平，南平
不知，行至广阳门西富义坊，马上与执中相见，执中
手枪刺之，堕马下，金寿斫杀之。执中入宫，尽以其党
易宿卫，自称“监国都元帅”，居大兴府，陈兵自卫。丞相
徒单镒劝执中立宣宗，执中然之，遣奉御完颜忽失
来等三人，护卫蒲鲜班底、完颜丑奴等十人迎宣宗
于彰德，使宦者李思忠弑上千卫邸，尽彻沿边诸军
赴中都。平州骑兵屯蓟州以自重，边戌皆不守矣。九
月甲辰，宣宗即位，拜执中太师、尚书令、都元帅、监修
国史，封泽王，授中都路和鲁忽土世袭猛安。赐执中
仪鸾局，给供张，妻王，赐紫结银铎车。戊申，执中侍朝宣宗赐之坐，执中就坐不辞。无何，执中奏“请降”卫绍
王为东海郡侯。大元游骑至高桥，元帅右监军术虎
高琪屡战不利，执中戒之曰：“今日出兵果无功，当以
军法从事矣。”高琪出战复败，自度不免，颇闻庆山奴
诸人有谋，十月辛亥，高琪遂率所将糺军入中都，围
执中第。执中闻变，弯弓注矢外射，不胜，登后垣欲走，
衣絓堕而伤股，军士就斩之。高琪持执中首诣阙待
罪，宣宗赦之，以为右副元帅。执中之党呼于衢路曰：
“糺军反矣，杀之者有赏。”市人从之，糺军死者甚众，一
军皆恟恟。宣宗遣近侍抚谕之，乃下诏暴执中过恶，
削其官爵。